Държавен вестник, бр. 96, 2016 г., стр. 111

БРОЙ  96	
Д Ъ Р Ж А В Е Н  В Е С Т Н И К 	
СТР.  111  
инвеститори от която и да е трета 
държава, което е по-благоприятно за 
инвеститора.
3. Всяка Договаряща се Страна предоставя 
на своя територия на инвеститорите на 
другата Договаряща се Страна третиране 
по отношение управлението, поддържа-
нето, използването, притежаването или 
разпореждането с техните инвестиции 
не по-малко благоприятно от това, което 
предоставя на своите собствени инвести-
тори или на инвеститори от която и да е 
трета държава, което е по-благоприятно 
за инвеститора. 
4. Разпоредбите на алинеи (2) и (3) от този 
Член няма да се тълкуват като задължа-
ващи едната Договаряща се Страна да 
прилага към инвеститорите на другата 
Договаряща се Страна предимствата от 
третиране, преференция или привилегия, 
произтичащи от:
(a) всякакво членство или присъединя-
ване към съществуващи или бъдещи 
зона за свободна търговия, митниче-
ски, икономически или валутен съюз, 
общ пазар или всякаква форма на 
регионално и международно иконо-
мическо сътрудничество;
(b) всякакви спогодби за избягване на 
двойното данъчно облагане или вся-
какви други договорености или въпро-
си, свързани с данъчното облагане.
5. Разпоредбите на алинея (2) от този Член 
няма да задължават едната Договаряща 
се Страна да предоставя на инвестито-
рите на другата Договаряща се Страна 
същото третиране, което предоставя на 
своите собствени инвеститори по отно-
шение право на собственост върху земя, 
недвижимо имущество и получаването 
на помощи и изгодно кредитиране.
6. Ако разпоредбите на вътрешното зако-
нодателство на някоя от Договарящите 
се Страни или задължения по силата 
на настоящи или бъдещи международ-
ни споразумения, приложими между 
Договарящите се Страни, или други 
международни договори, по които те са 
страни, съдържат разпоредби, било то 
общи или специални, предоставящи на 
инвестициите от инвеститори на другата 
Договаряща се Страна третиране, по-
благоприятно от предвиденото в насто-
ящия Договор, такива разпоредби имат 
предимство пред настоящия Договор до 
степента, до която са по-благоприятни.
7. Без да е в ущърб на алинея (4) от този 
Член, се подразбира, че след присъеди-
няването на Република България към 
Европейския съюз предимствата от вся-
какво третиране, преференции или при-
вилегии, произтичащи от това членство, 
няма да се прилагат към инвеститорите 
на другата Договаряща се Страна.
Член 4
Национализация и отчуждаване
1. Инвестициите на инвеститорите от 
едната Договаряща се Страна няма да 
бъдат национализирани, отчуждавани 
или подлагани на мерки, чийто резултат 
е равен на национализация или отчуж-
даване (наричани тук „отчуждаване“) 
на територията на другата Договаряща 
се Страна освен в обществен интерес, 
свързан с вътрешни нужди, на недис-
криминационна основа в съответствие с 
приложимите закони на тази Договаряща 
се Страна.
2. Мерките по отчуждаване включват не-
забавно, адекватно и ефективно обезще-
тение, изчислено на базата на пазарната 
стойност на инвестициите непосредстве-
но преди решението за отчуждаване да 
бъде обявено или да стане публично 
известно, което е настъпило по-рано. 
Когато пазарната стойност не може да 
бъде точно установена, обезщетението 
се определя в съответствие с основно 
приетите принципи на оценяване и прин-
ципа на безпристрастност, като се вземе 
предвид между другото инвестираният 
капитал, амортизацията, стойността на 
заместване и други свързани фактори.
3. Сумата на обезщетението, посочено в 
алинея (2) на този Член, се определя и 
плаща без забавяне и носи годишен лих-
вен процент, равняващ се на 3-месечен 
ЛИБОР, котиран за валутата, в която 
са направени инвестициите, от датата 
на отчуждаване до датата на плащане.
4. Инвеститорите на едната Договаряща 
се Страна, чиито инвестиции са били 
засегнати от отчуждаване, имат право на 
незабавно разглеждане от съдебен или 
друг компетентен орган на приемащата 
инвестицията Договаряща се Страна на 
техния случай във връзка с оценяването 
на техните инвестиции и плащането на 
обезщетението в съответствие с разпо-
редбите на този Член.
Член 5
Обезщетение за загуби
1. На инвеститорите на едната Договаряща 
се Страна, чиито инвестиции претърпят 
загуби, дължащи се на война или друг 
въоръжен конфликт, революция, извън-
редно национално положение, въстание, 
бунт или метеж, възникнал на територи-
ята на последната Договаряща се Страна, 
се предоставя от последната Договаря-
ща се Страна третиране по отношение